Държавен вестник, бр. 58, 2025 г., стр. 115

БРОЙ  58	
Д Ъ Р Ж А В Е Н  В Е С Т Н И К 	
СТР.  115  
(2) Знаменният взвод отива към мястото за 
съхранение на знамето в колона по трима. Ред 
за построение: командир на взвода, зад него на 
две крачки – определените знаменосец с асис­
тенти, зад тях на две крачки – барабанчикът, 
и на две крачки зад него – знаменният взвод.
(3) Когато пристигне на мястото за съх­
ранение на знамето, знаменният взвод се 
построява в разгънат двуредичен строй, така 
че средата на строя да бъде срещу изхода 
на помещението (мястото за съхраняване). 
Командирът на взвода застава на десния 
фланг на взвода вдясно от барабанчика, а на 
две крачки вдясно от командира на взвода в 
една редица – знаменосецът и асистентите. За 
получаване на знамето назначеният офицер 
за водач на знамето подава команда: „Знаме­
носец, след мен, ходом МАРШ!“. 
(4) Началникът на щаба (заместникът на 
началника на щаба, водачът на знамето) полу­
чава знамето от регистратурата и го предава 
на знаменосеца.
(5) Когато знамето се покаже на изхо­
да, командирът на взвода подава команда: 
„Взвод, за знамето, МИРНО!, за по-ЧЕСТ!“. 
Командирът на взвода отдава чест, а взводът 
изпълнява „за почест“, барабанчикът бие „за 
знамето“. Знаменосецът с асистентите застават 
вдясно от командира на взвода в една редица 
с фронт към страната на движение.
(6) Когато знаменосецът застане на мястото 
си, командирът на взвода снема ръката от 
шапката, барабанчикът прекратява биенето 
на барабана. Командирът на взвода подава 
команда: „Взвод, на ре-МЪК!“ („При но-ЗЕ!“), 
„Взвод, надяс-НО!, В колона по трима ходом 
МАРШ!“. Движението на знамето се извърш­
ва в следния ред: водачът на знамето, на две 
крачки зад него – знаменосецът с асистентите, 
на три крачки зад тях – командирът на взво­
да, а на четири крачки зад него – взводът; 
барабанчикът се движи на две крачки зад 
командира на взвода, като при движението бие 
„Барабанен марш“, като биенето прекратява, 
щом засвири оркестърът.
Чл. 572. (1) За посрещане, когато знамен­
ният взвод със знамето приближи на 20 – 30 
крачки, командващият строя подава команда 
(например): „За знамето, МИРНО! За среща 
отляво, за по-ЧЕСТ!“. По тази команда оръ­
жието се взима „за почест“, командирите на 
роти (батареи, звена) отдават чест, всички 
обръщат глава към знамето и го съпровож­
дат с поглед и вик „Ура“, обръщайки глава 
след него; оркестърът свири „Срещен марш“. 
Знаменният взвод застава на левия фланг и 
по команда на командира на взвода взема 
„за почест“. Знаменосецът с асистентите по 
команда на водача на знамето продължава 
движението си към десния фланг надлъжно 
пред фронта на строя. Като стигне на десния 
фланг на строя, водачът на знамето, знамено­
сецът с асистентите застават на местата си.
(2) Със свалянето на ръката от команд­
ващия строя личният състав прекратява 
викането на „Ура“, а оркестърът прекратява 
изпълнението на марша. Командващият строя 
подава команда (например): „На ре-МЪК!“ 
(„При но-ЗЕ!“), „СВОБОДНО!“.
Чл. 573. (1) За изпращане на знамето ко­
мандващият строя подава команда (например): 
„За изпращане на знамето МИРНО!, За сре­
ща отдясно!, За по-ЧЕСТ!“. По тази команда 
оръжието се взима „за почест“, командирите 
на роти (батареи, звена) отдават чест, всички 
обръщат глава към знамето и го съпровождат 
с поглед и вик „Ура“, обръщайки глава след 
него; оркестърът изпълнява „Срещен марш“. 
Знаменосецът с асистентите по команда на 
водача на знамето излизат и се движат към 
левия фланг надлъжно пред фронта на строя. 
Оркестърът прекратява свиренето, а знаменни­
ят взвод изпълнява командите. При достигане 
на знамето на 10 метра от него командирът на 
взвода подава команда: „На ре-МЪК!“ („При 
но-ЗЕ!“), излиза на две крачки пред строя и 
подава команда: „Ходом МАРШ!“, и се движи 
след знамето.
(2) След като знамето напусне мястото, ко­
мандващият строя подава команда (например): 
„На ре-МЪК!“ („При но-ЗЕ!“), „СВОБОДНО!“.
Чл. 574. (1) За внасяне и прибиране на 
знамето движението се извършва в реда, 
указан в чл. 570.
(2) Като стигне мястото за съхранение 
на знамето, командирът на знаменния взвод 
строява взвода, указан в чл. 570, ал. 3, и по­
дава команда: „Взвод, за знамето МИРНО!“, 
За по-ЧЕСТ!“. По тази команда се постъпва 
така, както е указано в чл. 570. Когато зна­
мето бъде внесено в сградата, командирът на 
знаменния взвод снема ръката от шапката, 
барабанчикът спира биенето на барабана. 
След това командирът на взвода подава ко­
манда: „Взвод, на ре-МЪК!“ („При но-ЗЕ!“), 
и отвежда взвода.
(3) Бойното знаме се съхранява и охранява 
съгласно чл. 54. 
Предаване на бойните знамена, ордените и 
почетните наименования при реорганизиране 
(разформиране) на военното формирование
Чл. 575. (1) Бойното знаме се запазва за 
военното формирование за цялото време не­
зависимо от промените на наименованието и 
номерацията му. За тези промени се издава 
нова грамота.
(2) За запазване на бойните традиции и па­
метта за бойните им заслуги бойните знамена, 
ордените и почетните наименования може да 
се предават на други военни формирования, 
ако те отговарят на изискванията на чл. 53 
от този устав.